**NOTĂ DE FUNDAMENTARE**

|  |  |  |  |  |  |  |
| --- | --- | --- | --- | --- | --- | --- |
| **Secțiunea 1**  **Titlul proiectului de act normativ**  **ORDONANȚA DE URGENȚĂ**  **privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete electronice din fonduri externe nerambursabile, precum și unele măsuri de distribuire a acestora** | | | | | | |
| **Secțiunea a 2-a**  **Motivul emiterii actului normativ**   1. **Descrierea situației actuale**   Anul 2020 este un an de o importanță majoră pentru România, în care se impune realizarea unei reforme profunde și o eficientizare practică a sistemului de management al fondurilor europene, pentru a evita problemele întâmpinate și riscurile asociate acestora în perioada de programare 2007-2013 și în perioada 2014-2019.  Comisia Europeană a adoptat Decizia de punere în aplicare a Comisiei nr. C(2020) 347 final din 21 ianuarie 2020 prin care a fost aprobată modificarea Programului Operațional ”Ajutorarea Persoanelor Defavorizate”.  Baza legală europeană este constituită în prezent de Regulamentul nr. 223/2014 al Parlamentului european și al Consiliului din 11 martie 2014 privind Fondul de ajutor european destinat celor mai defavorizate persoane care înlocuiește legislația europeană anterioară în domeniu.  În sensul prevăzut de Regulamentul (UE) nr. 223/2014 Ministerul Fondurilor Europene a fost desemnat ca Autoritate de management, iar Ministerul Finanțelor Publice prin Autoritatea de Certificare și Plată a fost desemnat ca Autoritate de certificare pentru POAD.  Totodată, Autoritatea de Audit din cadrul Curții de Conturi (AA) îndeplinește funcția de autoritate de audit pentru POAD, iar Autoritatea de Certificare și plată din cadrul Ministerului Finanțelor Publice (ACP) este desemnată ca autoritate de certificare și ca organism responsabil cu primirea fondurilor de la Comisia Europeană pentru POAD.  Având în vedere existența unei finanțări europene prin Fondul de ajutor european destinat celor mai defavorizate persoane (FEAD), implementat în România prin Programul operațional ajutorarea persoanelor defavorizate (POAD), s-a ajuns la concluzia ca este necesară modificarea modalității de implementare a acestui program în ceea ce privește distribuția meselor calde.  Astfel, este necesară revizuirea măsurii P1.B precaritatea alimentară (lipsa alimentelor de bază) – mese calde, așa după cum este ea azi în vigoare în cadrul Programului Operațional POAD, în sensul înlocuirii mecanismului competitiv cu mecanismul noncompetitiv, justificat de dificultatea implementării acestei măsuri prin intermediul a 8 apeluri regionale competitive, din perspectiva incapacității acoperirii întregului teritoriu național. Astfel, se impune lansarea unui singur apel noncompetitiv, implementat de Beneficiarul Ministerul Fondurilor Europene, prin structura de specialitate, cu ajutorul Organizațiilor partenere institutia prefectului și autoritățile administrației publice locale. Aceste măsuri au fost introduse în cadrul Programului Operațional, în sensul modificării acestuia, pentru a se putea realiza o implementare eficientă și riguroasă. În consecință, este necesară reglementarea, la nivel național, a modalității efective de punere în practică a noului mecanism.  Totodată, în cadrul acestei măsuri, respectiv în cadrul măsurii P1.B precaritatea alimentară (lipsa alimentelor de bază) – mese calde, în conformitate cu modificarea Programului Operațional, se introduce o nouă categorie de grup țintă și anume persoanele vârstnice care locuiesc singure în vârstă de 75 ani împliniți și peste, astfel că cele două categorii de grup țintă vor fi formate din persoane vârstnice, respectiv persoane fără adăpost  Deoarece în această perioadă generată de criza virusului COVID-19, una dintre cele mai afectate categorii de persoane este categoria persoanelor vârstnice care locuiesc singure în vârstă de 75 ani împliniți și peste, fără sprijin material, cu venituri sub pensia socială minimă asigurată în plată, pentru care sunt necesare, pe de o parte, servicii sociale de sprijin la domiciliu, iar pe de altă parte sprijin constând mai ales în asigurarea de mese calde necesare pentru a evita manifestarea riscului de sărăcie extremă în rândul populației celei mai expuse riscurilor de orice natură, se justifică necesitatea asigurării unor condiții minime de trai prin oferirea unei mese calde.  O altă categorie de persoane afectată în mod direct de COVID-19 sunt persoanele fără adăpost care se află în risc de sărăcie extremă și care reprezintă o categorie socială extrem de vulnerabilă pentru răspândirea virusului COVID-19.  Având în vedere contextul pandemiei COVID-19, coroborat cu necesitatea respectării recomandărilor de distanțare socială, îndeosebi pentru categoria de persoane vârstnice, aceasta fiind cea mai vulnerabilă categorie prin raportare la situația epidemiologică, a fost introdusă posibilitatea folosirii voucherelor prin modificarea Regulamentului, în sensul permiterii folosirii acestui mecanism. Prin corelare, în cadrul POAD se introduce posibilitatea utilizării mecanismului de acordare a meselor calde pentru persoanele vârstnice și pentru persoanele fără adăpost prin intermediul tichetelor electronice. .  Având în vedere necesitatea imediată de a crea și consolida mecanismul de implementare a procedurilor privind acordarea de mese calde, respectarea acestor reguli prin asigurarea unui control eficient al acordarea de mese calde, se impune adoptarea de măsuri de reglementare cu caracter imediat.  În scopul asigurării existenței unor mecanisme și competențe eficace de asigurare a respectării procedurilor, se relevă necesitatea de a eficientiza modalitatea de acordarea de mese calde către persoanele defavorizate, prin sublinierea rolurilor pe care le au Institutia Prefectului și unitățile/subdiviziunile administrativ teritorale. În acest demers, se impune adoptarea unor măsuri imediate, urgente, care nu pot fi amânate. | | | | | | |
| 1. **Schimbări preconizate**   Prezentul proiect de act normativ vizează, în principal, următoarele:   * stabilirea modalității de implementare a acordării de mese calde la nivelul fiecărui județ, în baza unui apel noncomeptitiv, cu un singur Beneficiar, Minsiterul Fondurilor Europene, prin serviciul de specialitate; * stabilirea unui grup țintă format din mai multe categorii, în acord cu Programul Operațional, prin stabilirea a două categorii de grup țintă și anume: persoanele vârstnice care locuiesc singure în vârstă de 75 ani împliniți și peste, precum si persoane/ familii fără adăpost (inclusiv persoanele/ familiile care au fost evacuate și familiile cu copii care nu au domiciliu stabil, mai ales cele monoparentale).   Modificarea modalității de implementare a programului de acordare de mese calde către destinatarii finali s-a produs din cauza dificultății implementării acestei măsuri prin intermediul a 8 apeluri regionale competitive, din perspectiva incapacității acoperirii întregului teritoriu național.  Așadar, se introduce, prin acest act normativ, **Schema Națională de Sprijin pentru Persoanele Vârstnice si pentru Persoanele fără adăpost**, prin acordarea de tichete electronice pentru mese calde, denumită în continuare S.N.S.P.V.P.A.  Astfel, beneficiarul Ministerul Fondurilor Europene, prin structura de specialitate, va coordona acordarea de tichete electronice pentru mese calde.  Contractarea serviciilor privind emiterea si gestionarea tichetelor electronice pentru mese calde se realizează de către Beneficiar în condițiile legislației în vigoare privind achizițiile publice. Tichetele electronice pentru mese calde se vor emite și se vor gestiona numai de către unitățile autorizate în condițiile prevăzute la art. 5 și art .6 din Legea nr. 165/2018 privind acordarea biletelor de valoare, cu modificările și completările ulterioare.  Valoarea nominală a unui tichet electronic pentru masă caldă pentru destinatarii finali în cadrul S.N.S.P.V.P.A este de 180 de lei/lună. Valoarea tichetului pentru masă caldă pe suport electronic poate fi actualizat anual prin hotărâre a Guvernului adoptată cu cel puțin 90 de zile înainte de încheierea anului calendaristic pentru anul calendaristic următor. Valoare nominala a unui tichet este în conformitate cu legislația națională în vigoare, respectiv lit. B) pct. 2 din anexa la Hotărârea Guvernului nr. 903/2014 privind stabilirea nivelului minim al alocației zilnice de hrană pentru consumurile colective din instituțiile şi unitățile publice şi private de asistență socială destinate persoanelor adulte, persoanelor adulte cu dizabilităţi şi persoanelor vârstnice, cu modificările și completările ulterioare.  Organizațiile partenere ale beneficiarului, respectiv Institutia Prefectului și autoritățile administrației publice locale au următoarele atribuții:  a) autoritățile administrației publice locale identifică destinatarii finali, cu evidențierea separată a persoanelor/ familiilor fără adăpost și familiile cu copii care nu au domiciliu stabil, mai ales cele monoparentale;  b) autoritățile administrației publice locale întocmesc listele cu destinatarii finali, cu evidențierea separată a persoanelor/ familiilor fără adăpost și familiile cu copii care nu au domiciliu stabil, mai ales cele monoparentale ;  c) instituțiile prefectului centralizează la nivelul județului lista cu destinatarii finali și le transmit către Beneficiar;  d) instituțiile prefectului actualizează periodic listele cu destinatarii finali.  Pentru persoanele fără adăpost se va întocmi o listă separată care va cuprinde doar numele și prenumele persoanei.  Astfel, necesitatea stabilirii unui mecanism noncompetitiv, cu toate detaliile aferente lanțului de implementare pe care acesta îl presupune – parteneriatul cu instituțiile prefectului și autoritățile administrației publice locale și, odată pentru stabilirea grupului țintă, iar, ulterior, pentru distribuirea tichetelor electronice către grupul țintă, utilizarea de tichete electronice pentru mese calde de către Beneficiar, prin intermediul achiziționării acestora de la unități emitente, în condițiile legii, este fundamentată prin situația actuală, impusă de pandemia SARS-CoV-2, prin respectarea regulilor de distanțare fizică și de utilizare cât mai redusă a banilor, în acest sens, tichetele electronice oferind această posibilitate, aplicarea unui mecanism unitar la nivel național, cu ajutorul instituțiilor prefectului și a autoritățile administrației publice locale, posibilitatea includerii a unei cât mai mare părți din categoriile de grup țintă, având în vedere parteneriatul cu autoritățile administrației publice locale pentru elaboarea listelor cât mai cuprinzătoare a membrilor grupului țintă (în cadrul unui apel de tip competitiv, fondurile europene ar fi fost direcționate în funcție de solicitanți, care nu au posibilitatea acoperirii, cel puțin la nivel informațional, întregul grup țintă, neavând cunoștință de acesta și nici interes, decât local sau regional de acoperire a acestuia), eficientizarea, pe scurt, a modalității de a ajunge la destinatarii finali, plin implicarea , prin utilizarea resurselor informaționale, umane și materiale a instituțiilor statului capabile să ofere sprijinul necesar. De asemenea, facem mențiunea că, în urma modificării Programului operațional în acest sens, se impune implementarea, la nivelului actelor normative interne, a noului tip de mecanism noncompetitiv. | | | | | | |
| **3. Alte informații**  Nu au fost identificate | | | | | | |
| **Secțiunea a 3-a**  **Impactul socioeconomic al proiectului de act normativ** | | | | | | |
| **1. Impactul macroeconomic:**  Proiectul de act normativ nu se referă la acest subiect. | | | | | | |
| **11. Impactul asupra mediului concurențial și domeniului ajutoarelor de stat:**  Proiectul de act normativ nu se referă la acest subiect. | | | | | | |
| **2. Impactul asupra mediului de afaceri:**  Proiectul de act normativ nu se referă la acest subiect. | | | | | | |
| **21 Impactul asupra sarcinilor administrative:**  Proiectul de act normativ nu se referă la acest subiect. | | | | | | |
| **22 Impactul asupra întreprinderilor mici și mijlocii:**  Proiectul de act normativ nu se referă la acest subiect. | | | | | | |
| **3. Impactul social:**  Proiectul de act normativ va avea un puternic impact social constând, în principal, în creșterea calității vieții prin intensificarea sprijinului de care beneficiază persoanele dezavantajate/marginalizate. | | | | | | |
| **4. Impactul asupra mediului:**  Proiectul de act normativ nu se referă la acest subiect. | | | | | | |
| **5. Alte informații:**  Nu au fost identificate. | | | | | | |
| **Secțiunea a 4-a**  **Impactul financiar asupra bugetului general consolidat, atât pe termen scurt,**  **pentru anul curent, cât şi pe termen lung (pe 5 ani)** | | | | | | |
| - mii lei - | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus din care:  a) buget de stat, din acesta:  (i) impozit pe profit  (ii) impozit pe venit  b) bugete locale:  (i) impozit pe profit  c) bugetul asigurărilor sociale de stat:  (i) contribuții de asigurări |  | | | | | |
| 2. Modificări ale cheltuielilor bugetare, plus/minus, din care:  a) buget de stat, din acesta:  (i) cheltuieli de personal  (ii) bunuri şi servicii  b) bugete locale:  (i) cheltuieli de personal  (ii) bunuri şi servicii  c) bugetul asigurărilor sociale de stat:  (i) cheltuieli de personal  (ii) bunuri şi servicii |  | | | | | |
| 3. Impact financiar, plus/minus, din care:  a) buget de stat  b) bugete locale |  | | | | | |
| 4. Propuneri pentru acoperirea creșterii cheltuielilor bugetare | Proiectul de act normativ nu se referă la acest subiect. | | | | | |
| 5. Propuneri pentru a compensa reducerea veniturilor bugetare | Proiectul de act normativ nu se referă la acest subiect. | | | | | |
| 6. Calcule detaliate privind fundamentarea modificărilor veniturilor şi/sau cheltuielilor bugetare |  | | | | | |
| 7. Alte informații |  | | | | | | |
| **Secțiunea a 5-a**  **Efectele proiectului de act normativ asupra legislației în vigoare** | | | | | | |
| **1. Măsuri normative necesare pentru aplicarea prevederilor proiectului de act normativ:**  **a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ:**  Proiectul de act normativ nu se referă la acest subiect.  **b) acte normative ce urmează a fi elaborate în vederea implementării noilor dispoziții:**  Proiectul de act normativ nu se referă la acest subiect. | | | | | | |
| **11. Compatibilitatea proiectului de act normativ cu legislația în domeniul achizițiilor publice**  Proiectul de act normativ nu se referă la acest subiect. | | | | | | |
| **2. Conformitatea proiectului de act normativ cu legislația comunitară în cazul proiectelor ce transpun prevederi comunitare:**  Proiectul de act normativ nu se referă la acest subiect. | | | | | | |
| **3. Măsuri normative necesare aplicării directe a actelor normative comunitare:**  Proiectul de act normativ vizează punerea în aplicare a următoarelor acte normative comunitare:  - Regulamentului (UE) nr. 223/2014 al Parlamentului European și al Consiliului din 11 martie 2014 privind Fondul de ajutor european destinat celor mai defavorizate persoane, modificat prin Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 și Regulamentul 2020/0058, de modificare a Regulamentului (UE) nr. 223/2014 în ceea ce privește introducerea unor măsuri specifice pentru soluționarea crizei COVID-19;  - Decizia de punere în aplicare a Comisiei C (2015)7016 din octombrie 2015, Decizia de punere în aplicare a Comisiei C (2017)1086, din 20.02.2017, Decizia C (2020) 347 din ianuarie 2020, de modificare a Deciziei de punere in aplicare a C (2014) 9102 de aprobare a Programului Operațional de ajutoare a celor mai Dezavantajate Persoane pentru sprijin din Fondul de ajutor european pentru cele mai defavorizate persoane în România CCI 2014RO05FMOP001. | | | | | | |
| **4. Hotărâri ale Curții de Justiție a Uniunii Europene:**  Proiectul de act normativ nu se referă la acest subiect. | | | | | | |
| **5. Alte acte normative şi/sau documente internaționale din care decurg angajamente, făcându-se referire la un anume acord, o anume rezoluție sau recomandare internațională ori la alt document al unei organizații internaționale:**  Proiectul de act normativ nu se referă la acest subiect. | | | | | | |
| **6. Alte informații:**  Nu au fost identificate. | | | | | | |
| **Secțiunea a 6-a**  **Consultările efectuate în vederea elaborării proiectului de act normativ** | | | | | | |
| 1. **Informații privind procesul de consultare cu organizații neguvernamentale, institute de cercetare şi alte organisme implicate:**   Proiectul de act normativ nu se referă la acest subiect. | | | | | | |
| **2. Fundamentarea alegerii organizațiilor cu care a avut loc consultarea, precum şi a modului în care activitatea acestor organizații este legată de obiectul proiectului de act normativ:**  Nu este cazul. | | | | | | |
| **3. Consultările organizate cu autoritățile administrației publice locale,** **în situația în care proiectul de act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative**  Proiectul de act normativ a fost transmis pentru consultare structurilor asociative ale autorităților administrației publice locale, prin adresa …………………….., solicitându-se punct de vedere de la Asociația Comunelor din România, Asociația Municipiilor din România, Asociația Orașelor din România, respectiv de la Uniunea Națională a Consiliilor Județene din România. | | | | | | |
| **4. Consultările desfășurate în cadrul consiliilor interministeriale**, **în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente**  **Proiectul de act normativ nu face obiectul unor asemenea dezbateri:**  Proiectul de act normativ nu se referă la acest subiect | | | | | | |
| **5. Informații privind avizarea de către:**  a) Consiliul Legislativ  b) Consiliul Suprem de Apărare a Țârii  c) Consiliul Economic şi Social  d) Consiliul Concurenței  e) Curtea de Conturi  Proiectul de act normativ este supus avizării Consiliului Legislativ şi s-a solicitat punct de vedere de la Curtea de Conturi, Autoritatea de Audit din cadrul Curții de Conturi, Departamentul pentru lupta antifraudă și Consiliul Concurenței. | | | | | | |
| **6. Alte informații:**  Nu au fost identificate. | | | | | | |
| **Secțiunea a 7-a**  **Activități de informare publică privind elaborarea**  **şi implementarea proiectului de act normativ** | | | | | | |
| 1. **Informarea societății civile cu privire la necesitatea elaborării proiectului de act normativ.**   Prezentul proiect de act normativ respectă prevederile art. 7 din Legea nr. 52/2003 privind transparența decizională în administrația publică, republicată, și a fost publicat în dezbatere publică pe pagina de internet a Ministerului Fondurilor Europene la data de 16.06.2020.  Prezentul proiect de act normativ este emis urmare a efectelor provocate de răspândirea virusului SARS-CoV-2 prin aplicarea unui mecanism unitar la nivel național, cu ajutorul instituțiilor prefectului și a autoritățile administrației publice locale.  Această situaţie impune adoptarea de soluţii imediate, in consecință propunem adoptarea proiectului de act normativ în procedura de urgenţă prevăzută de reglementările în vigoare. | | | | | | |
| **2. Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății şi securității cetățenilor sau diversității biologice**  Proiectul de act normativ nu se referă la acest subiect. | | | | | | |
| 1. **Alte informații**   Nu au fost identificate. | | | | | | |
| **Secțiunea a 8-a**  **Măsuri de implementare** | | | | | | |
| **1. Măsurile de punere în aplicare a proiectului de act normativ de către autoritățile administrației publice centrale şi/sau locale - înființarea unor noi organisme sau extinderea competențelor instituțiilor existente**:  Proiectul de act normativ nu se referă la acest subiect. | | | | | | |
| **2. Alte informații.**  Nu au fost identificate. | | | | | | |

Față de cele prezentate mai sus, a fost promovat prezentul proiect de **Ordonanță de urgență a Guvernului privind unele măsuri pentru sprijinirea categoriilor de persoane cele mai defavorizate care beneficiază de mese calde pe bază de tichete electronice din fonduri externe nerambursabile, precum și unele măsuri de distribuire a acestora**, care în forma prezentată a fost avizat de către instituțiile interesate și de către Consiliul Legislativ și pe care îl supunem spre adoptare.

|  |  |
| --- | --- |
| **MINISTRUL FONDURILOR EUROPENE**  **Ioan Marcel BOLOȘ** | **MINISTRUL AFACERILOR INTERNE**  **Marcel Ion VELA** |

**AVIZAT:**

|  |  |
| --- | --- |
| **MINISTRUL**  **LUCRĂRILOR PUBLICE, DEZVOLTĂRII ȘI ADMINISTRAȚIEI**  **Ion ȘTEFAN** | **MINISTRUL**  **MUNCII ȘI PROTECȚIEI SOCIALE**  **Victoria Violeta ALEXANDRU** |
| **PREŞEDINTELE AUTORITĂŢII NAŢIONALE SANITARĂ VETERINARĂ ŞI PENTRU SIGURANŢA ALIMENTELOR**  **Robert Viorel CHIOVEANU** | **MINISTRUL** **ECONOMIEI, ENERGIEI ȘI MEDIULUI DE AFACERI**  **Virgil - Daniel POPESCU** |
| **MINISTRUL FINANŢELOR PUBLICE**  **Vasile – Florin CÎȚU** | **MINISTRUL AFACERILOR EXTERNE**  **Bogdan Lucian AURESCU** |
|  |  |
| **MINISTRUL JUSTIȚIEI**  **Marian Cătălin PREDOIU** | |